Wilaya ya Mto Tana

Wilaya ya Mto Tana ilikuwa wilaya mojawapo ya  Mkoa wa Pwani, mashariki mwa Jamhuri ya Kenya, hadi ilipopitishwa katiba mpya ya nchi (2010). 

Makao makuu yalikuwa mjini Hola (wakati mwingine hujulikana kama Galole).

Kwa sasa imekuwa kaunti ya Tana River. Jina lake limetokana na Mto Tana.

Ilikuwa na ukubwa wa eneo wa kilomita mraba 38,446 na wakazi 180,901 kulingana na sensa ya 1999.statoids.com - Wilaya za Kenya Kabila kuu ni Wapokomo, ambao wengi ni wakulima, na Waorma na Wawardey, ambao hutegemea ufugaji wa kuhamahama. 

Kwa jumla, wilaya hii ni kavu na huwa na ukame. Mvua si za hakika, msimu wa mvua huja miezi za Machi-Mei na Oktoba-Desemba. Kumekuwa na migogoro kati ya wakulima na wafugaji wahamaji juu ya maji. Mafuriko pia ni tatizo la kawaida, yakisababishwa na mvua nzito katika maeneo ya juu ya Mto Tana.

Utafiti wa hivi karibuni ulioandaliwa na ALMRP, Wilaya ya Mto Tana na kukabidhiwa kwa Kamati ya Maendeleo ya Wilaya ya Tana River (2004), iligundua kuwa wilaya hii ina 79% ukosefu wa chakula na huku kiwango cha umaskini kikifika hadi 62% Interim Poverty Strategy Paper (I-PSP), 2000-2003, Kenya. 

Wilaya ya Tana ilijumuisha maeneo kadhaa ya misitu, vichaka na mapori ambayo ni maeneo madogo ya makazi. Misitu huteuliwa kama Hifadhi ya Kitaifa ikiwa ina zaidi ya aina nne za mimea mikuu na zaidi ya aina saba za wanyama wakubwa (IUCN, 2003). Licha ya udhahiri wa maliasili ya kutosha, eneo hili bado limetengwa katika maeneo mengine ya nchi. Juhudi za maendeleo daima huzunguka eneo kubwa la Mto Tana, licha ya kutokuweko kwa mafanikio katika miradi ya awali ya kunyunyisha maji katika wilaya, yaani, miradi za kunyunyishia maji za Bura, Hola na mradi wa kukuza mpunga wa Tana delta ambao haukufanikiwa baada ya kuharibiwa na maji ya mvua za El Nino mwaka wa 1998.

Divisheni za Wilaya
Licha ya ukubwa wa wilaya ya Tana River, serikali ya mitaa yake ya kipekee ni Baraza ya Mji wa Tana River . Wilaya hii ina maeneo bunge matatu: Garsen, Galole na Bura.

 Maeneo ya utawala   Divisheni Idadi ya Watu* Idadi ya wakaazi wa mjini* uwiani wa idadi ya watuEneo (km ²)Makao makuu  Bangale  14,853   0   2   x     Bura   28,848   0   6   x   Bura  Galole   34,948   9,383   4   x   Hola  Garsen   51,592   4,885   4   x   Garsen  Kipini   16,243   0   19   x   Kipini  Madogo   21,731   0   12   x     Wenje   12,686   0   23   x   Wenje  Jumla    180,901    14,268   5 (wastani)    x  * Sensa ya 1999 census|. Sources:International Livestock Research Institute – Urban Poverty  (.xls)

Marejeo

 Viungo vya nje 
 Ofisi ya Kuratibu Masuala ya Kibinadamu - Kenya AdminLevels 1-4 
 Wilaya ya Tana River: kiwango cha migogoro juu ya maliasili  katika ITDG
 Ramani ya Wilaya ya Tana River

Jamii:Kaunti ya Tana River
Jamii:Mkoa wa Pwani, Kenya
M